Salix caprea

Ël salzron: Salix caprea 
 Descrission 
Ël Salix caprea, ciamà comunement salzron o sàles an Piemont, a l'é n'erbo o busson a feuje drocante dla famija dle Salicaceae, aut fin a 10 méter. La scòrsa dij branch giovo a l'é gris-verdastra e peilosa, peui a dventa seulia e gris-brun-a. Le feuje a son ovà-lansetà, longhe 5-12 cm, con ël bòrd ondulà e dentà, verd scur e rugose da dzora, gris-tomentose e con nervadura marcà da sota. Le fior a son ëd gatin-e: ij mas-cc a son gròss, ovàj, giaun motobin vistos a la prima; le fumele a son pì cite e verdastre. A l'é na pianta dioica. Ij frut a son ëd càpsule ch'a conten-o dë smens con na lanosità bianca.

 Distribussion 
A l'é nativ d'Euròpa, Asia ossidental e Càucaso. A viv ant ij bòsch mës-cià, ij tajiss, le rive dij fium, ij pòst ùmid, dal livel dël mar fin a 1.500 méter. A l'é comun an tuta Italia, comprèis ël Piemont, andoa a chërs ant le pian-e, le colin-e e le montagne.

 Notissie 
Le fior (gatin-w) a son na sorgiss ëd nétar motobin amportanta për j'avije a la prima. Le feuje a servo da mangé për le ruve 'd vàire farfale. La scòrsa a l'é dovrà an erboristerìa për soe proprietà astringent e anti-infiamatòrie (a conten ëd salicin-a). Ij branch a son dovrà për la produssion ëd vìmin e për la consolidassion dle rive. An Piemontèis a l'é ciamà salzron (an Turin) o sàles (an Langa). A l'é la pianta ch'a buta për prim le gatin-e a la fin dl'invern, e soa fioridura a marca l'inissi dla prima.

 Arferiment bibliogràfich për chi a veul fé dj'arserche pì ancreuse 

 Salix caprea L.

Category:Salix